การล้อมเองอั๋น

การล้อมเองอั๋น () เป็นการรบระหว่างรัฐง่อก๊กและวุยก๊กตั้งแต่ประมาณเดือนมีนาคมถึงสิงหาคม ค.ศ. 264 ในยุคสามก๊กของจีน หลังการพิชิตจ๊กก๊กโดยวุยก๊กในปี ค.ศ. 263 ง่อก๊กพยายามยึดครองอาณาเขตของจ๊กก๊กแต่ถูกต้านทานไว้โดยหลัว เซี่ยน (羅憲) อดีตขุนพลของจ๊กก๊กที่ภายหลังยอมจำนนต่อวุยก๊ก ยุทธการสิ้นสุดด้วยชัยชนะของวุยก๊ก

 ภูมิหลัง 
เมืองปาตง (巴東郡 ปาตงจฺวิ้น; ครอบคลุมบางส่วนของนครฉงชิ่งในปัจจุบัน) เป็นอาณาเขตของจ๊กก๊กที่ตั้งอยู่ใกล้กับชายแดนของง่อก๊กที่เป็นรัฐพันธมิตร ในเดือนกันยายนหรือตุลาคม ค.ศ. 263 รัฐวุยก๊กเปิดฉากการบุกจ๊กก๊ก เงียมอู (閻宇 เหยียน ยฺหวี) ซึงได้รับมอบหมายให้รักษาปาตง ได้รับคำสั่งให้นำกำลังพลไปสนับสนุนทัพจ๊กก๊กที่แนวหน้า หลัว เซี่ยน (羅憲) ที่เป็นผู้ช่วยของเงียมอู ยังอยู่รักษาอำเภอเองอั๋น (永安 หย่งอาน; ปัจจุบันคืออำเภอเฟิ่งเจี๋ย นครฉงชิ่ง) อำเภอเอกของเมืองปาตงด้วยกำลังพลเพียง 2,000 นาย: "魏之伐蜀，召[閻]宇西還，留宇二千人，令[羅]憲守永安城。" Cited in  ในเดือนพฤศจิกายนหรือธันวาคม ค.ศ. 263 เมื่อมีข่าวมาถึงเองอั๋นว่าเซงโต๋ (成都 เฉิงตู) นครหลวงของจ๊กก๊กตกเป็นของทัพวุยก๊กเอง หลัว เซี่ยนจึงทำการปลอบโยนราษฎรและฟื้นฟูความสงบเรียบร้อยในเองอั๋น

ก่อนการล่มสลายของจ๊กก๊ก จ๊กก๊กได้แจ้งง่อก๊กเรื่องการบุกของวุยก๊ก ซุนฮิวจักรพรรดิง่อก๊กจึงทรงส่งกำลังทหารสามทางเพื่อเบี่ยงเบนความสนใจของวุยก๊กจากจ๊กก๊ก แต่หลังข่าวการล่มสลายของจ๊กก๊กมาถึงง่อก๊ก ซุนฮิวจึงทรงมีรับสั่งให้ถอนทัพ จากนั้นง่อก๊กก็เตรียมการจะใช้ประโยชน์จากสถานการณ์นี้ในการยกทัพบุกยึดอาณาเขตของอดีตจ๊กก๊กภายใต้ข้ออ้างจะส่งกำลังเสริมมาต้านวุยก๊ก อย่างไร้ก็ตามเมื่อจ๊กก๊กถูกพิชิตแล้ว หลัว เซี่ยนก็ไม่คิดว่าง่อก๊กจะอยู่ได้นาน ยิ่งไปกว่านั้นหลัว เซี่ยนยังมองว่าการกระทำของง่อก๊กเป็นการทรยศต่อพันธมิตร: "憲曰：「本朝傾覆，吳為脣齒，不恤我難而徼其利，背盟違約。且漢已亡，吳何得乆，寧能為吳降虜乎！」。" Cited in  หลัว เซี่ยนจึงเสริมกำลังป้องกันเองอั๋นเพื่อต้านทานการบุกของง่อก๊ก: "保城繕甲，告誓將士，厲以節義，莫不用命。" Cited in 

 ยุทธการ 
ประมาณเดือนมีนาคม ค.ศ. 264 ปู้ เสีย (步恊) ขุนพลง่อก๊กนำกำลังพลจากซีหลิง (西陵; ปัจจุบันคือนครอี๋ชาง มณฑลหูเป่ย์) เพื่อโจมจีเองอั๋น แต่กลับพบกับการต้านทานอย่างมั่นคงจากหลัว เซี่ยน ในขณะที่ทัพง่อก๊กระดมยิงเกาทัณฑ์เข้าฐานที่มั่นของหลัว เซี่ยน หลัว เซี่ยนก็สั่งให้หยาง จง (楊宗) ผู้ใต้บังคับบัญชาให้ตีฝ่าวงล้อมไปขอความช่วยเหลือจากตันเกี๋ยนขุนพลวุยก๊ก หลัว เซี่ยนยังยอมมอบตราประจำตำแหน่งและส่งบุตรชายเป็นตัวประกันเพื่อแสดงความจริงใจต่อสุมาเจียวผู้สำเร็จราชการแทนพระองค์แห่งวุยก๊ก ในช่วงเวลานั้น หลัว เซี่ยนนำทหารตีโต้ทัพของปู้ เสียและเอาชนะได้: "吳聞鐘[會]、鄧[艾]敗，百城無主，有秉蜀之志，而巴東固守，兵不得過，使步協而西。。憲臨江拒射，不能禦，遣參軍楊宗突圍北出，告急安東將軍陳騫，又送文武印綬、任子詣晉王。協攻城，憲出與戰，大破其軍。" Cited in 

ซุนฮิวจักรพรรดิง่อก๊กกริ้วที่ปู้ เสียพ่ายแพ้ จึงทรงมีรับสั่งให้ขุนพลลกข้องนำกำลังพล 30,000 นายไปสนับสนุนปู้ เสียและปิดล้อมเองอั๋น หลังการปิดล้อมผ่านไป 6 เดือน ราษฎรในเองอั๋นมากกว่าครึ่งล้มป่วยด้วยโรคระบาด: "孫休怒，復遣陸抗等帥衆三萬人增憲之圍。被攻凡六月日而救援不到，城中疾病大半。" Cited in  มีบางคนเสนอให้หลัว เซี่ยนตีฝ่าวงล้อมและมุ่งลงใต้ไปเมืองโคกุ้น (牂柯郡 จางเคอจฺวิ้น; ครอบคลุมบางส่วนของมณฑลกุ้ยโจวในปัจจุบัน) หรือมุ่งขึ้นเหนือไปเมืองเซียงหยง (上庸郡 ช่างยงจฺวิ้น; ครอบคลุมบางส่วนของด้านตะวันตกเฉียงเหนือของมณฑลหูเป่ย์ในปัจจุบัน) หลัว เซี่ยนปฏิเสธ โดยกล่าวว่าตนพร้อมจะตายเพื่อปกป้องเมือง: "或說憲奔走之計，憲曰：「夫為人主，百姓所仰，危不能安，急而弃之，君子不為也，畢命於此矣。" Cited in 

หลังตันเกี๋ยนส่งคำร้องขอความช่วยเหลือของหลัว เซี่ยนไปยังสุมาเจียว สุมาเจียวจึงสั่งให้ขุนพลเฮาเหลกนำกำลังพล 20,000 นายจากมณฑลเกงจิ๋วเพื่อเบี่ยงเบนความสนใจของทัพของง่อก๊กจากเองอั๋น โดยการเข้าโจมตีซีหลิง ในเดือนกรกฎาคมหรือสิงหาคม ค.ศ. 264 ทัพง่อก๊กล่าถอยหลังยึดเองอั๋นไม่สำเร็จและเนื่องด้วยการโจมตีของง่อก๊กที่ซีหลิง

 ผลสืบเนื่อง 
สุมาเจียวยอมรับการยอมจำนนของหลัง เซี่ยน และสั่งให้หลัว เซี่ยนยังคงอยู่รักษาเองอั๋นต่อไป: "晉王即委前任，拜憲淩江將軍，封萬年亭侯。 Cited in  เนื่องจากความพยายามป้องกันเองอั๋นของหลัว เซี่ยน วุยก๊กจึงได้ผนวกอาณาเขตที่เคยเป็นของจ๊กก๊ก ส่วนง่อก๊กไม่สามารถชิงดินแดนใด ๆ ได้เลยหลังการล่มสลายของจ๊กก๊ก

 อ้างอิง 

 บรรณานุกรม 

หมวดหมู่:พ.ศ. 807
เองอั๋น